Cuneiform Tablet Kt 94/k 1052B (AKT 6a 58)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
ša-lim-a-šùr iṣ-ba-at-ni-a-tí-ma um-ma šu-ut-ma a-na šu-bé-lim ù en-na-sú-in-ma KÙ.BABBAR 1 GÚ ù 2 GÚ a-na ḫu-bu-ul a-bi-ku-nu i-na na-ru-qí-a ú-ša-qí-il₅ ba-a-nim ṭup-pé-e ša ḫu-bu-ul a-bi-ku-nu am-ra-ma KÙ.BABBAR-pí šu-uq-lá-nim um-ma šu-nu-ma ṭup-pu ú ma-aḫ-ru-ú ša a-bi-ni i-na ku-nu-uk šu-{d}EN.LÍL a-mur-IŠTAR ù šu-a-nim kà-an-ku-ma i-na a-lim{ki} i-ba-ší-ú šu-ma-ba i li-bi a-bi-ni ta-áb-tù-ra-am šál-ma-am i-na a-lim{ki} la-qá-am la ta-mu-a um-ma ša-lim-a-šùr-ma a-na šu-be-lim KÙ.BABBAR ša GÁN-lim a-na-ku pá-ḫu-ra-am qá-bi-a-ku mì-šu-um iš-tí DUMU da-da KÙ.BABBAR i ḫa-ḫi-im tal-qé um-ma šu-be-lúm-ma ke-na al-qé ù en-na-sú-in iš-a-al-ma um-ma šu-ut-ma mì-šu-ú i tí-me-el-ki-a KÙ.BABBAR tal-qé um-ma šu-ut-ma šu-ma al-qé a-da-gal-šu lá i-ba-ší a-na a-wa-tim a-ni-a-tim kà-ru-um kà-ni-iš i-dí-ni-a-tí-ma IGI GÍR ša a-šùr ší-bu-tí-ni ni-dí-in IGI a-ku-za IGI lá-li-im IGI šu-ku-bi-im IGI a-šùr-i-mì-tí IGI i-tur₄-DINGIR